Diari Oficial de la Generalitat Valenciana


Sumari del DOGV 1818, del 03-07-1992 (1992/825361)

RESOLUCIÓ de 27 de maig de 1992, del Conseller d'Obres Públiques, Urbanisme i Transports, per la qual s'aprova definitivament la modificació puntual del Pla General d'Ordenació Urbana de la Vila Joiosa per al reajustament d'alineacions a la zona Industrial de la partida Torres.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1818

Data del DOGV
:   03-07-1992

Secció del DOGV
:   ALTRES DISPOSICIONS

Número del document
:   1992/825361


Data del document
:   27-05-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de maig de 1992, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General d'Ordenació Urbana de la Vila Joiosa per al reajustament d'alineacions a la zona industrial de la partida Torres.  
Vistos l?expedient de modificació puntual del Pla General d'Ordenació Urbana, i la delimitació d'Unitat d?Actuació Urbanística núm. 8 de la Vila Joiosa,  
Antecedents de fet  
Primer. L?ajuntament, en la sessió plenària del 6 de setembre de 1991, va acordar-ne l'aprovació provisional, després de complir els tràmits d'aprovació inicial i exposició pública mitjançant anuncis apareguts en el Butlletí Oficial de la Província i en un dels diaris de major difusió provincial.  
Segon. La documentació està formada per memòria explicativa i justificativa i plànols d'ordenació.  
Tercer. L?objecte d'aquesta modificació és la reducció de l'ample del vial perpendicular a la carretera de 15 m a 12 m, i l'ampliació, d'altra banda, d'un tram del vial proposat de 8 a 10 m; a causa de l?existència de dos edificis, construïts durant la redacció del pla general.  
Fonaments de dret  
Primer. La tramitació és correcta, d'acord amb el que estableixen els articles 40 i 41, per remissió del 49.1 de la Llei del Sòl, i els articles del 125 al 130 del Reglament de Planejament, per remissió del 161.1 del mateix cas legal.  
Segon. La documentació es considera adequada i suficient, tenint en compte l'objecte de la modificació plantejada, el contingut s'ajusta a les determinacions que estableix l'article 161 en relació amb el 37 i els següents del Reglament de Planejament.  
Tercer Segons les normes urbanístiques aplicables a la zona industrial objecte de la modificació la separació de les alineacions respecte del carrer ha de ser 10 m i de 5 m respecte de qualsevol altre límit, per la qual cosa, a la vista de les edificacions existents, es dedueix que no tan sols els dos edificis esmentats estan fora d'ordenació.  
Quart. La proposta és tècnicament admissible. I cal assenyalar que, quant a la delimitació de la unitat d'actuació, l'ajuntament té competència per a aprovar-la i modificar-la, d'acord amb l'article 118 de la Llei del Sòl.  
Cinquè. El Conseller d'Obres Públiques, Urbanisme i Transports és l'autoritat competent per a resoldre sobre l'aprovació definitiva dels plans generals - i de les seues modificacions- de municipis que siguen capitals de província o que tinguen una població superior a 50.000 habitants, d'acord amb el que estableix en l'article 35.1.c de la Llei del Sòl en relació amb l'article 3.2 del Decret 137/90, de 30 de juliol, del Consell de la Generalitat Valenciana, que aprova el Reglament dels Organs Urbanístics de la Generalitat Valenciana.  
- Vistos els preceptes esmentats, la Llei del Sòl, la Llei de Procediment Administratiu i de conformitat amb l?informe emès per la Comissió Territorial d'Alacant en la reunió de 15 d'abril de 1992, resolc:  
Aprovar definitivament la modificació puntual del Pla General d'Ordenació Urbana de la Vila Joiosa per al reajustament d'alineacions a la zona industrial de la partida Torres.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d?interposició de l?esmentat recurs de reposició si no fos motiu de resolució; tot això sense perjudici de la interposició de qualsevol altre recurs que s?estime procedent.  
València, 27 de maig de 1992. - El Conseller d'Obres Públiques, Urbanisme i Transports: Eugenio Burriel de Orueta.